**Zmluva o dielo**

uzavretá podľa § 536 a nasl. zákona č. 513/1991 Zb. Obchodný zákonník

medzi nasledujúcimi zmluvnými stranami

(ďalej „**Zmluva**“):

**Objednávateľ:**

Obchodné meno: **ZLH Plus, a.s.**

Sídlo: Zlievarenská 533, 976 45 Hronec, Slovenská republika

IČO: 36853151

DIČ: 2022487621

IČ DPH: SK2022487621

Zapísaný v Obchodnom registri Okresným súdom Banská Bystrica, oddiel: Sa, vložka číslo: 1029/S

Bankové spojenie: Tatra banka , a.s

Č. ú (IBAN): SK74 1100 0000 0029 2601 8043

Zastúpený: Ing. Michal Petríček, predseda predstavenstva

Ing. Roman Červeň- člen predstavenstva

(ďalej len **„objednávateľ“)**

**a**

**Zhotoviteľ:**

Obchodné meno:

Sídlo:

IČO:

DIČ:

IČ DPH:

Zapísaný v Obchodnom registri

Bankové spojenie:

Č. ú (IBAN):

Zastúpený:

**[uchádzač doplní, resp. primerané upraví]**

(ďalej len **„zhotoviteľ“),**

(spolu ďalej len **„zmluvné strany“** alebo jednotlivo **„zmluvná strana“)**

**Preambula**

Zmluvné strany uzatvárajú túto Zmluvu na obstaranie zákazky „**Osvetlenie zlievarne ZLH Plus, a.s.**“, pozostávajúcej z rekonštrukcie osvetľovacej sústavy prijímateľa, ktorá zahŕňa demontáž existujúcich svietidiel, rozvádzačov a kabeláže a zároveň montáž nových svietidiel, oceľovo-nosných prvkov, elektroinštalácie, montáž rozvádzačov, inštalácia riadenia osvetlenia. Rekonštrukcia, osadenie nových svietidiel sa týka jednotlivých stavebných objektov výrobných a administratívnych priestorov prijímateľa, konkrétne SO 01 hala čistiareň odliatkov, SO 02 hala expedičná hala, SO 03 hala 58 oceloliatina, SO 04 drvenie vratu, SO 05 úprava formovacích zmesí, SO 06 formovňa automatická formovacia linka, SO 07 taviareň tvarnej liatiny, SO 08 hala sklad pieskov, SO 09 dopravné pásy hala CT mlyny, SO 10 hala taviareň ocele, SO 11 stará hala, SO 12 vybrané haly, SO 13 vybrané haly 2, SO 14 administratíva 1P, 2P, 3P, prechodová chodba.Rekonštrukcia osvetľovacej sústavy spočíva v realizácii opatrení na podporu energetickej efektívnosti a ochrany životného prostredia, ktorá je na základe výsledku procesu zadania zákazky zákazkou zadávanou osobou, ktorej bude možné poskytnúť 50% a menej finančných prostriedkov na uskutočnenie stavebných prác zo štrukturálnych fondov EÚ (nenávratný finančný príspevok).

Zhotoviteľ ďalej berie na vedomie, že plnenie poskytované z jeho strany podľa Zmluvy môže byť z časti financované z nenávratného finančného príspevku poskytnutého objednávateľovi Ministerstvom životného prostredia Slovenskej republiky (ďalej len „Poskytovateľ NFP") prostredníctvom Operačného programu Kvalita životného prostredia pre projekt „Zníženie energetickej náročnosti ZLH Plus, a.s.“, kód projektu: NFP310041AIT9, časť predmetu plnenia „Osvetlenie zlievarne ZLH Plus, a.s.“ (ďalej len „Projekt“) prípadne aj z iného nenávratného príspevku.

**Článok I.**

**Predmet Zmluvy**

1. Zhotoviteľsa zaväzuje vyhotoviť a odovzdať objednávateľovi nasledovné dielo:

**Osvetlenie zlievarne ZLH Plus, a.s.**

v rozsahu podľa špecifikácie uvedenej v Prílohách č. 1,2,3 k Zmluve, v stanovenom termíne v súlade s harmonogramom realizácie prác a dodávok uvedeného v prílohe č. 5 k Zmluve (ďalej len „**harmonogram**“) a za dohodnutých podmienok (ďalej tiež spolu **„dielo"**).Objednávateľsa zaväzuje riadne zhotovený predmet Zmluvy / dieloprevziať a  zaplatiť zhotoviteľovi dohodnutúcenu za dielo v zmysle článku II. tejto Zmluvy. Rozsah diela je vymedzení dokumentmi uvedenými v prílohách, ktorými sú predovšetkým, ale nie len: projektová dokumentácia, cenová ponuka zhotoviteľa (ďalej len „**ponuka**“), výkaz výmer, t.j. základný súpis potrebných prác a materiálu (ďalej len „**výkaz výmer**“), harmonogram.

1. Zhotoviteľ sa zaväzuje zhotoviť dielo vo vlastnom mene a na vlastnú zodpovednosť. Zhotoviteľ deklaruje zabezpečenie oprávnení potrebných na vykonanie diela počas platnosti tejto Zmluvy. Ak zhotoviteľ stratí živnostenské oprávnenie, resp. iné oprávnenie potrebné na vykonanie diela, je zhotoviteľ povinný o tejto skutočnosti bezodkladne informovať objednávateľa, inak zodpovedá za škodu, ktorá tým vznikne objednávateľovi, pričom nezávisle od možného nárokovania náhrady vzniknutej škody je objednávateľ oprávnený v prípade straty oprávnení podľa tohto bodu od tejto Zmluvy okamžite odstúpiť.
2. Zhotoviteľ sa zaväzuje odovzdať najneskôr pri ukončení diela objednávateľovi nasledujúce doklady vzťahujúce sa na dielo v 2 vyhotoveniach v tlačenej forme a 1 x el. forme (ak nie je uvedené ďalej inak):

* atesty, osvedčenia, certifikáty, záručné listy a protokoly o skúškach použitých výrobkov a materiálov - všetky použité materiály a súčasti musia mať prehlásenie dodávateľa alebo výrobcu o zhode s právnymi predpismi Slovenskej republiky,
* zápisy a protokoly o vykonaných skúškach (skúšky predpísané technickou správou, platnou právnou úpravou, normami atď.),
* projekt skutočného vyhotovenia (v tlačenej forme 4 vyhotovenia a 1x elektronicky vo formáte DWG a 1x elektronicky vo formáte PDF),
* doklady o spôsobe nakladania s odpadmi, vyprodukovanými počas realizácie diela,
* stavebný denník (v počte vyhotovení: 1 originálne vyhotovenie v tlačenej forme, 1 x fotokópiu a 1 x scan),
* výsledky merania intenzity osvetlenia E(lx) (dosahované dielom, jeho časťami) vykonané autorizovanou osobou
* finančná sumarizácia čiastkových faktúr a celkové zúčtovanie diela.

Všetky požadované doklady musia byť predložené Zhotoviteľom v slovenskom jazyku a musia byť platné.

Nedodanie uvedenej dokumentácie zhotoviteľom je dôvodom neprevzatia diela.

1. Súčasťou zhotovenia diela je vykonanie všetkých potrebných skúšok, overení, odovzdanie príslušných certifikátov, atestov a  ďalších potrebných dokladov v rozsahu legislatívy Slovenskej Republiky, potrebných k riadnemu užívaniu diela. Dielo bude zhotovené s využitím najmodernejšej techniky a postupov.
2. Zhotoviteľ sa zaväzuje jednotlivé časti diela, materiál transportovať do priestorov objednávateľa tak, aby bola minimalizovaná potreba potrebných skladových priestorov a zabezpečená sústavná montáž diela. Pri realizácii diela je zhotoviteľ povinný postupovať tak, aby vykonávaním prác na diele v čo najmenšej miere obmedzil prevádzku a pracovný proces u objednávateľa.
3. Dielo sa považuje za riadne ukončené po odovzdaní všetkých jeho časti a súčastí v súlade s podmienkami Zmluvy.
4. Súčasťou ceny diela je/sú najmä:

* náklady na vykonanie prác na zhotovenie diela,
* náklady na materiál a dopravu materiálu na miesto zhotovenia diela,
* náklady na vybudovanie, prevádzku, údržbu a vypratanie zariadenia staveniska zhotoviteľom,
* náklady na odstránenie odpadu vzniknutého pri realizácii diela a za nakladanie s týmto odpadom,
* náklady na vykonávanie záručných opráv,
* náklady na vykonanie atestov, skúšok, vydanie osvedčení, certifikátov, protokolov
* náklady na dodržanie predpisov bezpečnosti práce a požiarnych predpisov
* náklady na odovzdanie / konečné prevzatie diela,
* všetky ostatné služby, dodávky a náklady zhotoviteľa v rámci definovaného, resp. potrebného rozsahu, ktoré neboli výslovne v tejto Zmluve, resp. jej prílohách uvedené, ale sú jednoznačne nevyhnutné pre vykonanie a dodanie diela v stanovenom rozsahu tak, aby boli dosiahnuté jeho vlastnosti stanovené touto zmluvou, alebo ak sú nevyhnutné pre dokončenie, bezvadný stav a prevádzkovú bezpečnosť diela (napr. poistenie, clo, iné poplatky súvisiace s dovozom materiálu, dopravou osôb, poplatky súvisiace s certifikáciou diela alebo jeho súčastí či použitých materiálov, správne a obdobné poplatky) (ďalej tiež len **„súvisiace služby“**).

1. Zhotoviteľ vyhlasuje, že (i) veci dodané zhotoviteľom v súvislosti s vykonaním diela, resp. časti diela, nie sú a ani v čase vykonania predmetu plnenia nebudú zaťažené žiadnym právom tretej osoby, najmä záložným právom alebo predkupným právom, (ii) takéto veci nie sú prenajaté a ani v čase vykonania predmetu plnenia nebudú prenajaté tretej osobe a (iii) neexistuje právny predpis ani rozhodnutie orgánu verejnej moci, ktoré by zhotoviteľovi akýmkoľvek spôsobom bránili v nakladaní s takýmito vecami.
2. Zhotoviteľ sa zaväzuje vysporiadať všetky právne vzťahy s tretími osobami, ktoré vytvorili, spolupôsobili resp. dodali obsah diela, a to najmä uzavretím príslušných autorských a iných zmlúv tak, aby tieto osoby nemohli uplatňovať voči objednávateľovi žiadne nároky, vyplývajúce im z osobnostných, autorských, priemyselných práv, práv súvisiacich s autorským právom, či iných obdobných práv v súvislosti s riadnym plnením záväzkov zhotoviteľa, vyplývajúcich z tejto Zmluvy.
3. Zmluvné strany sa dohodli, že objednávateľ umožní zhotoviteľovi bezplatný odber elektrickej energie a úžitkovej vody potrebnej výhradne na zhotovenie diela v  mieste dodania diela z odberných miest vopred určených, inak je oprávnený odber / pripojenie odmietnuť.
4. Pri vykonaní diela a jeho jednotlivých častí je zhotoviteľ povinný postupovať s odbornou starostlivosťou, dodržiavať všeobecne záväzné právne predpisy a technické normy STN, EN vzťahujúce sa na vykonanie diela, platné v SR a/alebo EÚ, ako aj vyplývajúce z certifikácie STN EN ISO 14001 systému environmentálneho manažérstva v oblasti stavebníctvo - elektroinštalačné práce alebo ich podskupiny a ISO 9001 systému manažérstva kvality v oblasti stavebníctvo- elektroinštalačné práce alebo ich podskupiny, dojednania tejto Zmluvy, riadiť sa východzími podkladmi odovzdanými ku dňu uzavretia tejto Zmluvy, požiadavkami na riešenie zo strany objednávateľa, predpisov bezpečnosti práce a požiarnymi predpismi na vlastné náklady tak, aby nedošlo k poškodeniu alebo znehodnoteniu majetku objednávateľa alebo tretích osôb.
5. Z dôvodu, že objednávateľ plánuje predmet plnenia čiastočne financovať z verejných prostriedkov poskytnutých objednávateľovi, sa zhotoviteľ zaväzuje strpieť výkon kontroly / auditu súvisiaceho s dodávanými prácami, tovarmi a službami kedykoľvek počas platnosti a účinnosti príslušnej zmluvy o poskytnutí nenávratného finančného príspevku a po odovzdaní diela, uzavretej objednávateľom ako prijímateľom nenávratného finančného príspevku za účelom financovania predmetných prác, tovaru a služieb, a to zo strany oprávnených osôb na výkon kontroly / auditu v zmysle príslušných právnych predpisov SR a EÚ, najmä zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov a zákona č. 357/2015 Z.z. o finančnej kontrole a audite a o zmene a doplnení niektorých zákonov a príslušnej zmluvy o nenávratnom finančnom príspevku a jej príloh, vrátane všeobecných zmluvných podmienok pre také zmluvy, a poskytnúť týmto orgánom riadne a včas všetku potrebnú súčinnosť. Porušenie tejto povinnosti zhotoviteľa je podstatným porušením Zmluvy, ktoré oprávňuje objednávateľa od Zmluvy odstúpiť.
6. Zhotoviteľ vyhlasuje, že bol oboznámený s celou technickou/projektovou dokumentáciou diela / stavby, mal možnosť oboznámiť sa s priestormi určenými na vykonávanie prác a dodávok podľa Zmluvy, uskladňovanie stavebných výrobkov a zariadení potrebných pri vykonávaní diela. Zhotoviteľ nemá výhrady k úplnosti a správnosti rozsahu výkazu výmer. V prípade, že zhotoviteľ nevykonal obhliadku staveniska pred uzatvorením zmluvy, pričom objednávateľ umožnil zhotoviteľovi v rámci kontraktácie Zmluvy obhliadku staveniska, objednávateľ nezodpovedá za danú nečinnosť zhotoviteľa, v dôsledku čoho sa má za to, akoby obhliadka staveniska bola riadne vykonaná zhotoviteľom.
7. K odovzdaniu staveniska zhotoviteľovi príde najneskôr do 4 týždňov od účinnosti Zmluvy. Pre účely Zmluvy je dňom odovzdania staveniska aj deň doručenia písomnej výzvy Objednávateľa Zhotoviteľovi na začatie realizácie diela. Stavenisko môže byť odovzdané písomným protokolom podpísaným oprávnenými zástupcami zmluvných strán. Prevzatím staveniska prechádza na zhotoviteľa nebezpečenstvo škody na stavenisku. Zhotoviteľ zároveň preberá plnú zodpovednosť za bezpečnosť a  ochranu zdravia pri práci svojich zamestnancov a  osôb nachádzajúcich sa v priestoroch staveniska s  jeho vedomím, za dodržiavanie protipožiarnych predpisov a predpisov týkajúcich sa ochrany životného prostredia a zaväzuje sa ich dodržiavať na vlastné náklady. V prípade, že zhotoviteľ vykonáva časť diela cez subdodávateľov zodpovedá za koordináciu bezpečnosti ich činnosti. Zhotoviteľ pri prevzatí staveniska predloží Objednávateľovi menný zoznam svojich pracovníkov, pracovníkov subdodávateľov oprávnených vstupovať do priestorov Staveniska spolu s kontaktnými údajmi zodpovednej osoby (vrátane telefonického kontaktu). Menný zoznam bude uložený u pracovníka súkromnej bezpečnostnej služby pri vstupe do miesta Staveniska, kde je zodpovedný pracovník Zhotoviteľa oprávnený aktualizovať ho
8. Zhotoviteľ je povinný zabezpečiť, aby sa na stavenisku zdržiavali výlučne osoby, ktoré sa zúčastňujú na vykonávaní diela z poverenia zmluvných strán.
9. Zhotoviteľ je povinný dodržiavať na stavenisku čistotu a poriadok a neznečisťovať okolie Staveniska, príjazdové cesty. V prípade nedodržania týchto zásad si Objednávateľ vyhradzuje právo na náklady Zhotoviteľa zabezpečiť na udržanie poriadku a čistoty tretiu osobu. Náklady s tým spojené bude v plnej výške hradiť Zhotoviteľ.
10. Zhotoviteľ je povinný zaviesť na stavenisku také opatrenia, aby nedochádzalo k porušovaniu dobrých mravov a poriadku (požívanie alkoholických nápojov, omamných a iných psychotropných látok, nevhodné správanie, znečisťovanie staveniska a jeho okolia). Za každé zistenie porušenia dobrých mravov alebo poriadku na stavenisku zodpovedá zhotoviteľ, pričom zhotoviteľ je povinný bezodkladne prijať opatrenia na nápravu.
11. Zhotoviteľ je povinný odstrániť najneskôr v deň odovzdania diela všetok svoj materiál a zariadenie staveniska.

**Článok II.**

**Cena diela a cena za služby**

1. Celková cena diela vrátane súvisiacich služieb je stanovená vo výške ...................... EUR bez DPH [uchádzač doplní podľa návrhu na plnenie kritérií], a to v nadväznosti na výsledky procesu zadania zákazky **„Osvetlenie zlievarne ZLH Plus, a.s.“** a rozumie sa ako cena pevná a konečná. K celkovej cene diela sa pripočíta DPH vo výške platnej ku dňu zdaniteľného plnenia v prípade zdaniteľného plnenia.
2. Cena diela zahŕňa všetky náklady potrebné k zhotoveniu diela (dodávky, práce, výkony, služby), vrátane vykonania všetkých dohodnutých skúšok a zabezpečenia dokladov potrebných k riadnemu užívaniu diela, vrátane pomocných nákladov na zriadenie a odstránenie zariadenia staveniska, pomocných konštrukcií, odvoz a likvidácia odpadu, stráženie, daní, ciel a iných poplatkov, ak sú potrebné, poplatky za skládky, poistné, odstránenie vád a nedostatkov zistených počas protokolárneho odovzdania diela, zabezpečenie bezpečnosti a poriadku na stavbe a pod..
3. Zmluvné strany jasne vyhlasujú, že cena stanovená v zmysle bodu 1. tohto článku je cena odsúhlasená zhotoviteľom na základe jeho odborne vykonaného zhodnotenia každej časti diela a predložená v rámci jeho ponuky. Zhotoviteľ vyhlasuje, že neuplatní navýšenie ceny z dôvodu prípadného chybného výpočtu pri spracovaní ponuky, ako ani z dôvodu neznalosti stavu, podmienok a procesov potrebných pre vykonanie príslušnej časti diela.
4. K celkovej cene diela nebudú účtované žiadne ďalšie náklady zhotoviteľa spojené s vykonaním diela alebo transportom, najmä, nie však výlučne, dane, clá a iné poplatky s tým spojené, čo znamená, že celková cena diela zahŕňa všetky náklady zhotoviteľa, ktoré zhotoviteľovi vznikli alebo môžu vzniknúť v súvislosti s vykonaním diela.
5. Cena za vykonanie diela bude fakturovaná na základe skutočne vykonaných prác a použitého materiálu, písomne odsúhlasených objednávateľom, pričom súčet fakturovaných položiek nesmie prekročiť cenu diela uvedenú v ods. 1 tohto článku Zmluvy.
6. Zhotoviteľ súhlasí s pomerným znížením ceny v prípade, ak sa časť diela nebude realizovaná.

**Článok III.**

**Platobné podmienky a zádržné**

1. Zmluvné strany sa dohodli, že cena tovaru sa bude uhrádzať v čiastkových platbách na mesačnej báze/na základe skutočne vykonaných prác a dodávok v príslušnom mesiaci podľa objednávateľom a/alebo jeho určeným zástupcom odsúhlasených súpisov vykonaných prác/dodávok/materiálu, na základe faktúry vystavenej zhotoviteľom a odsúhlasenej objednávateľom, pričom podkladom pre vystavenie čiastkovej faktúry je objednávateľom podpísaný súpis vykonaných prác dodávok/materiálu, ktorý je vždy prílohou danej faktúry, a to po predložení bankovej záruky v zmysle ods. 2 tohto článku. Pre vylúčenie pochybnosti, potvrdením vykonaných prác/ dodávok/ materiálu objednávateľ nepotvrdzuje prevzatie diela, resp. bezvadne jeho vykonanie.
2. Zmluvné strany sa dohodli, že zhotoviteľ je povinný najneskôr do 3 týždňov odo dňa účinnosti tejto zmluvy za účelom zabezpečenia záväzkov zhotoviteľa voči objednávateľovi zo Zmluvy doručiť k rukám objednávateľa neodvolateľnú a nepodmienenú bankovú záruku vystavenú renomovanou slovenskou alebo českou bankou alebo slovenskou, či českou pobočkou renomovanej medzinárodnej banky alebo renomovanou medzinárodnou bankou akceptovateľnou objednávateľom vo forme a v znení akceptovateľnom objednávateľom splatnú na prvú výzvu na sumu vo výške 10% z celkovej ceny diela bez DPH a s platnosťou do termínu dodania v zmysle čl. IV. ods. 4 Zmluvy plus/s pripočítaním 60 dní. Nárok zhotoviteľa na poskytnutie čiastkových platieb podľa ods. 1 tohto článku vzniká až po predložení príslušnej bankovej záruky podľa tohto bodu.Objednávateľ je oprávnený uspokojiť z prostriedkov čerpaných z predmetnej bankovej záruky akékoľvek svoje splatné nároky voči zhotoviteľovi z tejto zmluvy. Všetky poplatky a náklady vynaložené na vystavenie danej bankovej záruky znáša zhotoviteľ.
3. Zmluvné strany sa dohodli, že zhotoviteľ je povinný najneskôr do dňa konečného odovzdania diela objednávateľovi potvrdeného protokolom o konečnom prevzatí diela za účelom zabezpečenia záručných záväzkov zhotoviteľa voči objednávateľovi zo Zmluvy doručiť k rukám objednávateľa neodvolateľnú a nepodmienenú bankovú záruku vystavenú renomovanou slovenskou alebo českou bankou alebo slovenskou, či českou pobočkou renomovanej medzinárodnej banky alebo renomovanou medzinárodnou bankou akceptovateľnou objednávateľom vo forme a v znení akceptovateľnom objednávateľom splatnú na prvú výzvu na sumu vo výške 5% z celkovej ceny diela bez DPH a s platnosťou do skončenia záručnej doby v zmysle čl. V. ods. 2 Zmluvy plus/s pripočítaním 60 dní. Objednávateľ nie je povinný prevziať dielo pred doručením bankovej záruky podľa tohto odseku, pre vylúčenie pochybnosti daný prípad sa nepovažuje za omeškanie na strane objednávateľa. Rovnako nárok zhotoviteľa na úhradu celkovej ceny diela vzniká až po predložení príslušnej bankovej záruky podľa tohto bodu.Objednávateľ je oprávnený uspokojiť z prostriedkov čerpaných z predmetnej bankovej záruky akékoľvek svoje splatné nároky voči zhotoviteľovi z tejto zmluvy vyplývajúce zo záručných plnení. Všetky poplatky a náklady vynaložené na vystavenie danej bankovej záruky znáša zhotoviteľ.
4. Zmluvné strany sa dohodli, že objednávateľ je po úspešnom konečnom prevzatí predmetu plnenia povinný vrátiť dodávateľovi bankovú záruku uvedenú v bode 2. tohto článku. V prípade, že v lehote do termínu dodania v zmysle čl. IV. ods. 4 Zmluvy nie je úspešne vykonané dielo/ konečné prevzatie diela z dôvodu omeškania zhotoviteľa alebo z dôvodov na strane zhotoviteľa, je objednávateľ oprávnený uplatniť si bankovú garanciu podľa bodu 2 tohto článku a takto získanú sumu zadržať za účelom zabezpečenia akýchkoľvek svojich nárokov voči zhotoviteľovi až do úspešného vykonania konečného prevzatia diela.
5. Zmluvné strany sa dohodli, že objednávateľ je po uplynutí záručnej doby povinný vrátiť zhotoviteľovi bankovú záruku uvedenú v bode 3. tohto článku do 10 kalendárnych dní po uplynutí záručnej doby. V prípade, že do uplynutia záručnej doby nie je úspešne vykonané odstránenie záručných vád diela z dôvodu omeškania zhotoviteľa alebo z dôvodov na strane zhotoviteľa, je objednávateľ oprávnený uplatniť si bankovú záruku podľa bodu 3 tohto článku a takto získanú sumu zadržať za účelom zabezpečenia akýchkoľvek svojich nárokov voči zhotoviteľovi z tejto zmluvy vyplývajúce zo záručných plnení až do úspešného odstránenia záručných vád.
6. Lehota splatnosti faktúry je do 30 dní odo dňa jej vystavenia.
7. Zhotoviteľ zašle objednávateľovi faktúru minimálne v dvoch vyhotoveniach.
8. Úhrada ceny diela sa uskutočňuje bezhotovostným prevodom na účet zhotoviteľa, uvedený na faktúre/ach zhotoviteľa. V  prípade uvedenia chybného čísla účtu na faktúre/ach zhotoviteľa, objednávateľ nezodpovedá za vzniknutú škodu, pričom pri odoslaní dohodnutej sumy/súm na číslo účtu uvedené na faktúre/ach sa má za to, že cena diela/ časti diela bola/i riadne uhradená/é.
9. Faktúra (daňový doklad) zhotoviteľa musí obsahovať nasledovné náležitosti:
10. obchodné meno zhotoviteľa, adresu jeho sídla, miesta podnikania, prípadne prevádzkarne, jeho  
    identifikačné číslo pre daň/daň z pridanej hodnoty,
11. bankové spojenie zhotoviteľa (názov a adresa banky zhotoviteľa, SWIFT kód),
12. číslo bankového účtu zhotoviteľa v tvare IBAN,
13. názov objednávateľa, adresu jeho sídla, miesta podnikania, prípadne prevádzkarne  
    objednávateľa a jeho identifikačné číslo pre daň z pridanej hodnoty, ak mu je pridelené,
14. poradové číslo faktúry,
15. dátum dodania plnenia, ak tento dátum možno určiť a ak sa odlišuje od dátumu  
    vyhotovenia faktúry,
16. dátum vyhotovenia faktúry,
17. množstvo a druh realizovaného plnenia,
18. základ dane, jednotkovú cenu bez dane, ak nie sú obsiahnuté v jednotkovej cene,
19. sadzbu dane, údaj o oslobodení od dane alebo v prípadoch, ak zhotoviteľ neuplatňuje na faktúre DPH z iných dôvodov, informáciu o osobe povinnej zaplatiť DPH, s  uvedením príslušného ustanovenia právnych predpisov, ktoré to odôvodňujú,
20. výšku dane spolu v mene EUR,
21. celkovú sumu požadovanú na platbu v mene EUR zaokrúhlenú na dve desatinné miesta,
22. číslo a názov Zmluvy,
23. názov Projektu/ zákazky: Zníženie energetickej náročnosti ZLH Plus, a.s./ Osvetlenie zlievarne ZLH Plus, a.s.
24. kód Projektu v rámci ITMS2014+: NFP310041AIT9
25. Zmluvné stranysa dohodli, že v prípade, ak faktúra zhotoviteľanebude obsahovať náležitosti uvedené v predchádzajúcom bode, je objednávateľ oprávnený vrátiť ju zhotoviteľovi na opravu alebo doplnenie v lehote jej splatnosti. V takom prípade sa plynutie lehoty splatnosti zastaví a nová lehota splatnosti začne plynúť odo dňa doručenia riadne a správne vystavenej faktúry objednávateľovi.
26. Zmluvné strany sa dohodli, že v prípade, ak objednávateľ neurčí inak, bude akékoľvek peňažné plnenie zo strany objednávateľa zhotoviteľovi prednostne použité na úhradu istín pohľadávok zhotoviteľa voči objednávateľovi a až po úplnom uhradení istín všetkých pohľadávok na úhradu ich príslušenstva. V prípade existencie viacerých pohľadávok zhotoviteľa voči objednávateľovi sa takéto peňažné plnenie použije najprv na úhradu istiny pohľadávky najskôr splatnej.
27. Zhotoviteľ nie je oprávnený zadržať, resp. ponechať si akékoľvek predchádzajúce platby objednávateľa ako pokutu v prípade omeškania objednávateľa s úhradou ďalšej časti ceny diela.
28. V prípade, že zhotoviteľ nebude plniť svoje povinnosti voči objednávateľovi vyplývajúce zo Zmluvy, sa zmluvné strany v súlade s § 364 Obchodného zákonníka dohodli, že objednávateľ je oprávnený započítať voči zhotoviteľovi akékoľvek svoje pohľadávky voči akýmkoľvek pohľadávkam zhotoviteľa. Objednávateľ bez zbytočného odkladu oznámi zhotoviteľovi realizáciu zápočtu podľa tejto dohody. Zmluvné strany sa dohodli, že toto ustanovenie zostáva v platnosti aj v prípade odstúpenia od Zmluvy.
29. Objednávateľ zadrží čiastku 10 % z celkovej ceny diela bez DPH, resp. z každej čiastkovej faktúry (ďalej len „**zádržné**“), za účelom uspokojenia jeho prípadných nárokov voči zhotoviteľovi. Celé zádržné (100%) bude uvoľnených zhotoviteľovi do 14 dní po odovzdaní a prevzatí predmetu zmluvy bez vád a nedorobkov v súlade so Zmluvou a predložení bankovej záruky v zmysle čl. III ods. 3 Zmluvy.

**Článok IV.**

**Miesto, čas a spôsob plnenia**

1. Zhotoviteľ je povinný vykonať dielo riadne a včas.
2. Zhotoviteľ sa zaväzuje dodať/ realizovať dielo v sídle objednávateľa: ZLH Plus, a.s., Zlievarenská 533, 976 45 Hronec, SR (ďalej len „stavenisko“).
3. Zmluvné strany sa dohodli, že dielo bude realizované v súlade s vecným a časovým harmonogramom, ktorý predloží Zhotoviteľ najneskôr pri podpise Zmluvy.
4. Zhotoviteľ vykoná dielo ako celok, t.j. ukončí všetky práce, dodávky a pod., celkovú realizáciu diela najneskôr v lehote do 4 mesiacov, ktorá plynie odo dňa odovzdania staveniska v zmysle Zmluvy.
5. Dielo sa považuje za dodané zhotovením a následným protokolárnym odovzdaním a prevzatím všetkých častí diela, vrátane odovzdania všetkých požadovaných dokumentov. Protokol o odovzdaní a prevzatí diela musí byť podpísaný oprávnenými zástupcami obidvoch zmluvných strán.
6. Zhotoviteľ je povinný vykonať pre objednávateľa dielo v množstve, kvalite a vyhotovení podľa Zmluvy a  dielo dodať objednávateľovi spolu s prislúchajúcou sprievodnou dokumentáciou. V prípade zhotovenia alebo zmontovania diela inou osobou ako zhotoviteľom, zodpovednosť za vykonanie diela inou osobou nesie zhotoviteľ v rozsahu, ako keby dielo vykonával sám.
7. V prípade omeškania zhotoviteľa s riadnym vykonaním diela podľa Zmluvy, patrí objednávateľovi nárok na zmluvnú pokutu vo výške 0,20 % z celkovej ceny diela za každý, aj začatý, deň omeškania. Nárokom na zmluvnú pokutu nie je dotknutý nárok objednávateľa na náhradu škody spôsobenej omeškaním, avšak len v  rozsahu, ktorý presahuje zmluvnú pokutu. Zmluvné strany vyhlasujú, že výška takto určenej zmluvnej pokuty je primeraná povahe a výške zabezpečovanej zmluvnej povinnosti, čo potvrdzujú svojimi podpismi na Zmluve.
8. Zhotoviteľ berie na vedomie, že v prípade omeškania zhotoviteľa s  riadnym vykonaním diela ako celku, t. j. s  dodaním diela a vykonaním úspešného konečného prevzatia diela v termíne podľa bodu 4. tohto článku Zmluvy má objednávateľ nárok na náhradu škody vo výške nenávratného finančného príspevku, resp. jeho časti, ktorý nebol objednávateľovi priznaný, ak sa tak stane z  dôvodu nedodržania termínu ukončenia diela z dôvodov na stane zhotoviteľa.
9. Zhotoviteľ je povinný zabezpečovať priebeh realizácie diela prostredníctvom fotodokumentácie, resp. video dokumentácie najmä v kľúčových bodoch realizácie, ktoré si Zmluvné strany vzájomne dohodnú.
10. Zmluvné strany sa dohodli, ak v  Zmluve nie je uvedené inak, že v prípade potreby akejkoľvek súčinnosti zo strany objednávateľa, je zhotoviteľ povinný oznámiť túto skutočnosť objednávateľovi minimálne 2 pracovné dni vopred pred jej želaným poskytnutím.
11. Zhotoviteľ znáša nebezpečenstvo škody na veciach, ktoré zabezpečil pre vykonanie diela.
12. Nebezpečenstvo škody na zhotovovanom diele alebo jeho vykonanej časti (časti diela) znáša výlučne zhotoviteľ, a to až do jeho prevzatia podľa článku VI. Zmluvy zo strany objednávateľa. Nebezpečenstvo vzniku škody na diele prechádza zo zhotoviteľa na objednávateľa záverečným odovzdaním diela, podpísaním protokolu o konečnom prevzatí diela zmluvnými stranami. Vzhľadom na skutočnosť, že zhotoviteľ zhotovuje dielo u objednávateľa, na jeho pozemku, resp. stavbe, vlastníkom zhotovovaného dielo je objednávateľ.
13. V prípade vzniku škody na diele či jeho časti do času ich prevzatia objednávateľom sa zhotoviteľ zaväzuje túto škodu oznámiť objednávateľovi a prednostne, bez zbytočného odkladu, uviesť dielo či jeho časť do pôvodného stavu na vlastné náklady.
14. Vykládku materiálu a jeho transportovanie na miesto vykonania diela, ako aj samotnú inštaláciu, zapracovanie zabezpečuje zhotoviteľ na vlastné nebezpečenstvo a  náklady, ktoré sú už zahrnuté v celkovej cene diela.
15. Zmluvné strany sa dohodli, že v prípade, ak zhotoviteľ pred riadnym ukončením diela od Zmluvy odstúpi z iného ako zákonného dôvodu, resp. poruší svoje záväzky vyplývajúce z tejto Zmluvy, je povinný nahradiť objednávateľovi akúkoľvek škodu, ktorá mu v dôsledku takéhoto konania vznikne. Škodou sa okrem skutočnej škody a ušlého zisku rozumie aj náhrada zisku spravidla dosahovaného v poctivom obchodnom styku za podmienok uvedených v Zmluve.
16. Objednávateľ je oprávnený dávať zhotoviteľovi pokyny v súvislosti so spôsobom zhotovovania diela, ktoré je zhotoviteľ povinný dodržiavať, za predpokladu, že nemajú vplyv na rozsah diela a lehotu vykonania diela. Zhotoviteľ je však povinný upozorniť objednávateľa na prípadné nedostatky a chyby v jeho pokynoch. V prípade porušenia tejto povinnosti zo strany zhotoviteľa, zodpovedá za vady diela zhotoviteľ. Objednávateľ je rovnako oprávnený nariadiť zhotoviteľovi prerušenie prác a v prípade, že prerušenie nebolo nariadené z dôvodov, za ktoré zodpovedá zhotoviteľ, nie je zhotoviteľ po dobu prerušenia v omeškaní s plnením tejto Zmluvy. Zhotoviteľovi však za takéto prerušenie nevzniká voči objednávateľovi nárok na náhradu škody.
17. Zhotoviteľ zodpovedá za akékoľvek škody a následné škody spôsobené ním, jeho zamestnancami, spolupracovníkmi a ním poverenými osobami na majetku objednávateľa, ktoré vzniknú pri realizácii zmluvných plnení.
18. Stavebný dozor nad zhotovovaním diela zabezpečuje objednávateľ.
19. Zhotoviteľ je povinný viesť stavebný denník, a to od prevzatia staveniska do konečného prevzatia diela ako celku. Stavebný denník musí byť na stavenisku nepretržite k dispozícii tak, aby bolo možné do denníka vykonávať zápisy a  aby objednávateľ mohol priebežne kontrolovať zhotovovanie diela. Objednávateľ je oprávnený na dennej báze kontrolovať spôsob a čas zhotovovania diela a po každodennej kontrole plnenia Zmluvy urobiť zápis do stavebného denníka. Obsah stavebného denníka, ako aj okruh osôb oprávnených vykonávať zápisy do stavebného denníka, sa riadi ustanoveniami zákona č. 50/1976 Zb. (stavebný zákon) a  vyhlášky č. 453/2000 Z.z., v znení neskorších predpisov. Zhotoviteľ je povinný spolu s odovzdaním diela odovzdať objednávateľovi jedno vyhotovenie stavebného denníka. K záznamom Zhotoviteľa sa Objednávateľ písomne záväzne vyjadrí do 2 pracovných dní odo dňa vykonania zápisu, ak to Zhotoviteľ v zápise požaduje, uvedené sa obdobne použije aj obrátane. Do stavebného denníka Zhotoviteľa sa zapisujú všetky skutočnosti rozhodujúce pre plnenie Zmluvy, a to najmä údaje o časovom postupe prác, ich akosti a odôvodnenia odchýlok vykonaných prác od Projektovej dokumentácie. Zhotoviteľ je povinný najneskôr do 24 hodín od zápisu upozorniť zodpovedného zástupcu Objednávateľa na závažné zápisy v stavebnom denníku Zhotoviteľa. Denné záznamy za Zhotoviteľa čitateľne zapisuje a podpisuje poverený zástupca Zhotoviteľa. Poverený zástupca Zhotoviteľa je povinný predložiť zástupcovi Objednávateľa denný záznam najneskôr v nasledujúci pracovný deň.
20. Zhotoviteľ je zodpovedný za dodržiavanie predpisov bezpečnosti práce vlastných zamestnancov a protipožiarnych opatrení na stavenisku a súvisiacich lokalitách na vlastné náklady a zabezpečí všetky opatrenia na ochranu staveniska a jeho okolia v zmysle platných právnych predpisov.
21. Zhotoviteľ poverí výkonom činnosti koordinátora bezpečnosti podľa Nariadenia vlády č. 396/2006 Z. z. o minimálnych bezpečnostných a zdravotných požiadavkách na stavenisko odborne spôsobilú fyzickú alebo právnickú osobu s oprávnením na vykonávanie tejto činnosti, ak je to potrebné.
22. Zhotoviteľ je povinný zabezpečiť, aby zariadenie staveniska zodpovedalo všetkým technickým a bezpečnostným podmienkam a požiadavkám, a aby bolo neustále udržiavané vo funkčnom stave.
23. Zhotoviteľ sa zaväzuje akýkoľvek odpad, ktorý vznikne pri zhotovovaní diela, odviezť a odstrániť v súlade s platnými právnymi predpismi. O tejto skutočnosti predloží objednávateľovi pri protokolárnom odovzdaní diela písomné potvrdenie spoločnosti zaoberajúcej sa likvidáciou príp. zhodnocovaním odpadu. Zhotoviteľ je povinný viesť a uchovávať evidenciu o druhoch a množstve odpadov, ich zhodnotení a zneškodnení. Písomné hlásenie o vzniku odpadu a nakladaní s ním bude súčasťou preberacieho konania (v súlade s vyhláškou Ministerstva životného prostredia č. 371/2015 Z. z., ktorou sa vykonávajú niektoré ustanovenia zákona o odpadoch v znení č. 322/25017 Z.z. ) kvôli predloženiu na príslušný obvodný úrad životného prostredia.
24. Objednávateľ má právo vykonávať inšpekcie a overovať v každom momente realizáciu výkonov zhotoviteľa, ako aj materiálov, ktoré zhotoviteľ do diela zabudováva. Zhotoviteľ je povinný pred zakrytím akejkoľvek časti diela, ktorá sa v ďalšom priebehu stane neprístupnou, vyzvať objednávateľa minimálne 2 pracovné dni vopred, že určitá časť diela je k určitému dňu pripravená na zakrytie, pričom zhotoviteľ je povinný objednávateľovi povoliť skontrolovanie zakrývaných konštrukcií alebo prác. V prípade zistenia nedostatkov, na základe upozornení objednávateľa musí zhotoviteľ vykonať okamžitú nápravu v súlade s platnými predpismi. V prípade, že zhotoviteľ nevykoná nápravu ani do 10 dní odo dňa písomného upozornenia objednávateľom na nedostatky prác alebo materiálov, je objednávateľ oprávnený na náklady zhotoviteľa zabezpečiť nápravu sám alebo prostredníctvom tretej osoby.
25. Zhotoviteľ je povinný umožniť príslušným kontrolným orgánom, zástupcom objednávateľa, aby vykonávali kontrolu a dozor vykonávania diela v súlade s právnymi predpismi a zvykmi.
26. Zhotoviteľ zodpovedá za každú škodu, ktorá vznikne neodborným zásahom, porušením zmluvnej povinnosti, z nedbanlivosti alebo nerešpektovaním platných a záväzných predpisov, nariadení a taktiež za škody na nových alebo jestvujúcich stavebných dielach, už inštalovaných zariadeniach objednávateľa, resp. tretích osôb, objektoch susediacich so staveniskom, káblových vedeniach, inžinierskych sieťach a pod. v súvislosti s plnením povinností a záväzkov zhotoviteľa vyplývajúcich zo Zmluvy. Zhotoviteľovi sa preto odporúča na vlastné náklady uzatvorenie poistenia všeobecnej zodpovednosti za škodu s poistným plnením najmenej vo výške ceny diela, ktoré bude platné počas celého obdobia plnenia Zmluvy.

**Článok V.**

**Záruka a nároky z vád diela**

1. Zhotoviteľ zodpovedá za to, že dielo je zhotovené podľa podmienok Zmluvy, a že počas záručnej doby bude mať vlastnosti dohodnuté v tejto Zmluve. Zhotoviteľ zodpovedá za vady, ktoré má dielo  do okamihu prechodu nebezpečenstva na objednávateľa, aj keď sa vada stane zjavnou až po tejto dobe. Zhotoviteľ zodpovedá takisto za akúkoľvek vadu, ktorá vznikne po dobe prechodu nebezpečenstva na objednávateľa, ak je spôsobená porušením povinností zhotoviteľa. Objednávateľ je oprávnený uplatniť nároky z vád diela, jeho akosti, kedykoľvek počas trvania dohodnutej záručnej doby.
2. Záručná doba na dielo je 60 mesiacov odo dňa odovzdania diela / úspešného konečného prevzatia diela, počas ktorej dielo musí byť spôsobilé na zmluvný a bežný účel a zachová si počas tejto doby dohodnuté a obvyklé vlastnosti.
3. Zmluvné strany sa dohodli pre prípad vady diela, že počas záručnej doby má objednávateľ právo písomne požadovať a zhotoviteľ povinnosť bezplatne odstrániť vady na vlastné náklady.
4. Zhotoviteľ nezodpovedá za nasledujúce vady:
5. vady oznámené po uplynutí záručnej doby, ak sa zmluvné strany nedohodli inak;

b) vady vzniknuté z príčin ležiacich mimo dielo;

c) vady v prípade poškodenia predmetu plnenia nesprávnym používaním zo strany objednávateľa, príp. jeho vlastným zavinením, ktoré budú dostatočne preukázané zhotoviteľom.

1. Na odstránenie vád zistených a reklamovaných objednávateľom v záručnej dobe nastúpi zhotoviteľ v lehote do 48 hodín od oznámenia vady objednávateľom. Uvedená lehota sa predlžuje o dni pracovného voľna a sviatky. Ak zhotoviteľ odmietne odstrániť reklamované vady diela, za ktoré preukázateľne zodpovedá, alebo nezačne s  odstraňovaním vád v  lehote do 48 hodín od oznámenia vady objednávateľom, je objednávateľ oprávnený odstrániť tieto vady sám alebo prostredníctvom tretej osoby, a to na náklady zhotoviteľa.
2. Objednávateľ sa zaväzuje, že prípadnú požiadavku na odstránenie vady uplatní u  zhotoviteľa bezodkladne po jej zistení, najneskôr však do konca záručnej doby, a to písomnou formou. Písomná forma sa považuje za dodržanú pri zaslaní tejto požiadavky / oznámenia vady e-mailom.
3. Záručná doba neplynie po dobu, po ktorú objednávateľ nemôže užívať dielo alebo časť diela pre jeho vady, za ktoré zodpovedá zhotoviteľ.
4. Ak má dodané dielo vady, objednávateľ oznámi zhotoviteľovi vady a objednávateľ má vždy právo požadovať od zhotoviteľa, aby bez zbytočného odkladu začal s odstraňovaním vád a v lehote primeranej zložitosti a charakteru vád na svoje náklady vady odstránil, a to dodaním chýbajúcej časti predmetu plnenia alebo odstránením vád opravou v mieste umiestnenia diela.
5. Zhotoviteľ znáša všetky náklady spojené s odstránením vád predmetu plnenia, najmä náklady na prácu spojenú s odstránením vád, náklady na obstaranie materiálu, ktorým majú byť nahradené vadné časti predmetu plnenia a náklady na dopravu s tým súvisiacu. V prípade nesplnenia záručných záväzkov zhotoviteľa si objednávateľ vyhradzuje právo na náklady zhotoviteľa tieto opravy zabezpečiť u tretej osoby, pričom má právo uplatniť svoje nárok na uhradenie nákladov na tieto opravy z bankovej záruky v zmysle Zmluvy.
6. Predmet plnenia má právne vady, ak predmet plnenia alebo jeho časť je zaťažená právom tretej osoby alebo ak existujú záväzky zhotoviteľa na zriadenie takýchto práv tretej osoby (napr. právom z priemyselného a duševného vlastníctva, záložným právom a pod.) (ďalej „právne vady“).
7. Objednávateľ je povinný písomne oznámiť zhotoviteľovi právne vady do 15 pracovných dní po tom, čo sa dozvedel o uplatnení práva tretej osoby.
8. Ak má akákoľvek časť predmetu plnenia akúkoľvek právnu vadu podľa bodu 10. tohto článku, má objednávateľ vždy právo požadovať od zhotoviteľa, aby bez zbytočného odkladu, najneskôr do 30 dní od obdržania písomného oznámenia objednávateľa o právnej vade, na svoje náklady odstránil právne vady.
9. V prípade, že zhotoviteľ neodstráni právne vady predmetu plnenia v lehote podľa bodu 12. tohto článku, bude objednávateľ oprávnený (i) požadovať zľavu zo zmluvnej ceny alebo, ak už bola zaplatená, môže objednávateľ požadovať vrátenie časti zmluvnej ceny alebo (ii) odstúpiť od Zmluvy v prípade uplatnenia nároku tretej strany k predmetu diela alebo jeho časti.
10. Vzhľadom na to, že dielo resp. každá jeho časť, je z časti financované z nenávratného finančného príspevku sa zmluvné strany dohodli, že v prípade, ak dôjde z dôvodu porušenia povinností vyplývajúcich zo Zmluvy na strane Zhotoviteľa k strate nároku Objednávateľa na nenávratný finančný príspevok (napr. odstúpenie od Zmluvy Objednávateľom z dôvodu podstatného porušenia Zmluvy Zhotoviteľom) alebo jeho časti (napr. krátenie nenávratného finančného príspevku z dôvodu zistenia technických alebo iných nedostatkov na Diele, za ktoré zodpovedá Zhotoviteľ), má Objednávateľ právo uplatňovať voči Zhotoviteľovi zmluvnú pokutu vo výške nenávratného finančného príspevku alebo jeho časti, na ktorú Objednávateľ stratí nárok.
11. Zhotoviteľ garantuje celkovú cenu nákladov na prevádzku svietidiel/osvetlenia v zmysle prílohy č. 6 tejto zmluvy. V prípade, že dielo danú hodnotu nedosiahne, zaväzuje sa zhotoviteľ zaplatil objednávateľovi zmluvnú pokutu vo výške rozdielu skutočne dosiahnutých celkových nákladov na prevádzku svietidiel diela/ osvetlenia a celkových nákladov na prevádzku svietidiel diela/ osvetlenia uvedených v prílohe č. 6 tejto zmluvy.
12. Zhotoviteľ garantuje, že dielo bude minimálne počas záručnej doby spĺňať aspoň minimálnu intenzitu osvetlenia pre jednotlivé miesta jeho inštalácie v zmysle prílohy č. 2 tejto zmluvy a platných právnych predpisov, potvrdenej meraním intenzity osvetlenia (dosahovanej dielom, jeho časťami) vykonané autorizovanou osobou, inak zodpovedá zhotoviteľ za prípadnú škodu, ktorá tým vznikne objednávateľovi.

**Článok VI.**

**Odovzdanie a prevzatie diela do užívania**

1. Prevzatie diela objednávateľom sa uskutoční  po ukončení diela ako celku (ďalej len „konečné prevzatie“). Zhotoviteľ splní povinnosť riadne zhotoviť dielo, ak ho riadne zhotoví, ukončí a  odovzdá objednávateľovi. Odovzdanie a prevzatie diela sa uskutoční na mieste vykonania diela, po úspešnom overení podmienok uvedených v bode 6. tohto článku u objednávateľa.
2. Zhotoviteľ je povinný minimálne 4 pracovné dní pred konaním konečného prevzatia diela oboznámiť objednávateľa o termíne jeho konania, a to aj len zápisom v stavebnom denníku.
3. Súčasťou konečného prevzatia bude tiež vykonanie / poskytnutie súvisiacich služieb.
4. O vykonaní diela bude vyhotovený protokol o  konečnom prevzatí diela, ktorý bude obsahovať čitateľné mená a podpisy kontaktných osôb zhotoviteľa a objednávateľa, pečiatku a dátum prevzatia diela. Podpisom protokolu oboma zmluvnými stranami prechádza nebezpečenstvo škody na  diele na objednávateľa.
5. K podpísaniu protokolu o  konečnom prevzatí diela za objednávateľa a zhotoviteľa sú oprávnené kontaktné osoby objednávateľa a zhotoviteľa určené v Zmluve. Zhotoviteľ odovzdá objednávateľovi všetky doklady, ktoré sú potrebné na prevzatie a na užívanie diela. V prípade, že má dielo pri preberaní vady či nedorobky, respektíve zhotoviteľ si riadne nesplnil akúkoľvek zo svojich povinností podľa tejto Zmluvy, objednávateľ je oprávnený odmietnuť prevzatie diela.
6. Zmluvné strany sa dohodli, že konečné prevzatie diela sa vykoná za prítomnosti zástupcov oboch zmluvných strán, o  priebehu ktorého bude spísaná zápisnica / protokol. Podmienky úspešnosti konečného prevzatia diela si zmluvné strany stanovili nasledovne:
   1. kontrola diela z pohľadu jeho bezpečnosti vrátane intenzity osvetlenia, pričom dielo musí spĺňať intenzitu osvetlenia v zmysle prílohy č. 2 tejto zmluvy a platných právnych predpisov pre jednotlivé miesta jeho inštalácie,
   2. kontrola kvality a kompletnosti diela bez vád a nedorobkov,
   3. odstránenie všetkých vád a nedorobkov,
   4. úspešné vykonanie všetkých skúšok (ak sú potrebné) k  jednotlivým častiam, materiálom alebo zariadeniam diela a odovzdanie dokladov o týchto skúškach,
   5. kontrola a odovzdanie dokumentácie k dielu: v originálnom vyhotovení a v elektronickej podobe,
   6. odovzdanie stavebného denníka,
   7. doklady o odovzdaní odpadu vzniknutého pri zhotovovaní diela v súlade s príslušnými právnymi predpismi (odstránenie odpadu)
   8. finančná sumarizácia čiastkových faktúr a celkové zúčtovanie diela
   9. skúšobná prevádzka.
7. Zmluvné strany sa dohodli, že skúšobná prevádzka sa vykoná pri 100% prevádzkovom zaťažení diela počas 10 pracovných dní 160 hodín (2 zmeny po 8 hodín/prac. deň), počas ktorých nesmie dôjsť k poruche diela z dôvodu vady diela alebo dodaného príslušenstva diela. Pre vylúčenie pochybnosti výmena prípadného spotrebného materiálu nie je vadou/poruchou diela.
8. Zmluvné strany pre vylúčenie akýchkoľvek pochybností potvrdzujú, že vykonaním kontroly diela podľa podmienok uvedených v tomto článku objednávateľ riadne splní svoju povinnosť prezrieť a skontrolovať dielo po jeho vykonaní v rozsahu a so starostlivosťou, ktorú je povinný vynaložiť.
9. Neúspešné overenie podmienok prevzatia / konečného prevzatia diela podľa bodov 4. až 6. tohto článku, či nedodanie príslušných dokumentov v zmysle tejto Zmluvy, je dôvodom na neprevzatie diela objednávateľom a zhotoviteľ je povinný na vlastné náklady vykonať všetky nevyhnutné úkony na diele, tak, aby dielo splnilo kritériá, podmienky a  vlastnosti uvedené vyššie v tomto článku a celkovo v Zmluve. Na vykonávanie opakovaného konečného prevzatia diela sa primerane použijú ustanovenia 2 - 6 tohto článku.
10. Zhotoviteľ je povinný odstrániť vady, za ktoré zodpovedá, a ktoré boli zistené pri prevzatí diela a sú uvedené v protokole o odovzdaní a prevzatí diela, vrátane vád, ktoré neobmedzujú užívanie diela, na vlastné náklady a  v  termíne určenom v  preberacom protokole. Ak zhotoviteľ nesplní svoju povinnosť vyplývajúcu mu z tohto článku Zmluvy, má objednávateľ nárok na zmluvnú pokutu vo výške 50,- EUR za každý aj začatý deň omeškania a každú jednotlivú vadu či nedorobok. Nárokom na zmluvnú pokutu nie je dotknutý nárok objednávateľa na náhradu škody spôsobenej omeškaním,.

**Článok VII.**

**Vyššia moc**

1. Žiadna zo zmluvných strán nie je zodpovedná za neplnenie zmluvných povinností, ak tieto nie sú splnené v dôsledku zásahu vyššej moci. Každá zo zmluvných strán bezodkladne oznámi druhej zmluvnej strane začiatok (s popisom obsahu a rozsahu ohrozenia, ako aj predpokladané trvanie oneskorenia) a ukončenie zásahu vyššej moci písomnou formou.
2. Pojmom „vyššia moc“ sa v tejto Zmluve rozumejú okolnosti, ktoré nastanú po uzavretí Zmluvy ako výsledok nepredvídateľných a zmluvnými stranami neovplyvniteľných prekážok.
3. V prípade omeškania v dôsledku vyššej moci sa termíny plnenia predlžujú o čas trvania zásahu vyššej moci, ako aj o čas, potrebný na opätovné začatie prác.
4. Zmluvná strana je oprávnená vypovedať túto zmluvu s okamžitou platnosťou, pokiaľ sa dodávka a zhotovenie diela omeškajú z dôvodu zásahu vyššej moci o viac ako 60 dní. V prípade vypovedania

Zmluvy uhradí jedna zmluvná strana druhej zmluvnej strane všetky účelne a  preukázateľne vynaložené náklady, ktoré je vznikli za činnosti a služby, vykonané do okamihu ukončenia Zmluvy.

**Článok VIII.**

**Odstúpenie od Zmluvy**

1. V prípade podstatného porušenia tejto Zmluvy zmluvnou stranou je druhá zmluvná strana oprávnená od tejto Zmluvy odstúpiť bez zbytočného odkladu po tom, čo sa o tomto porušení dozvedela.
2. Ak porušenie zmluvných povinností zmluvnou stranou z tejto Zmluvy znamená nepodstatné porušenie zmluvnej povinnosti, môže druhá zmluvná strana odstúpiť od Zmluvy v prípade, že zmluvná strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá, ibaže táto skôr vyhlási, že svoj záväzok nesplní.
3. Objednávateľ je oprávnený odstúpiť od tejto Zmluvy, najmä ak zhotoviteľ koná akýmkoľvek spôsobom v rozpore so zásadami poctivého obchodného styku, dopustí sa nekalosúťažného konania, koná v rozpore s právnymi predpismi na ochranu hospodárskej súťaže, alebo ak svojím konaním poškodzuje dobré meno a oprávnené záujmy objednávateľa.
4. Podstatným porušením Zmluvy sa v zmysle § 345 ods. 2 Obchodného zákonníka rozumie najmä: (i) omeškanie zhotoviteľa s vykonaním diela o viac ako 30 dní; (ii) nedodržanie dohodnutého termínu na odstránenie vady diela o viac ako 10 dní; (iii) dodanie diela s neodstrániteľnou podstatnou vadou, ktorá bráni alebo by mohla brániť jeho riadnemu užívaniu, resp. vedie k nesplneniu technických parametrov diela (aj právne vady), (iv) 2x neúspešné overenie podmienok konečného prevzatia diela; (v) omeškanie objednávateľa s úhradou ceny za dielo o viac ako 60 kalendárnych dní; (vi) porušenie ustanovenia čl. XII ods. 5 Zmluvy zhotoviteľom (porušenie povinnosti pri zmene subdodávateľov); (vii) ak zhotoviteľ alebo jeho subdodávateľ nebol v čase uzatvorenie Zmluvy zapísaný v  registri partnerov verejného sektora a mal byť zapísaný, alebo ak bolo právoplatne rozhodnuté o  výmaze zhotoviteľa alebo jeho subdodávateľa z  registra partnerov verejného sektora počas trvania Zmluvy, alebo ak im bol právoplatne uložený zákaz účasti vo verejnom obstarávaní; (viii) ak v čase uzatvorenia Zmluvy existoval dôvod na vylúčenie zhotoviteľa pre nesplnenie podmienky účasti v obstarávaní; (ix) porušenie / naplnenie ustanovenia článku XI. ods. 6 alebo 8 Zmluvy; (x) porušenie ustanovenia článku I. ods. 12. (strpenie výkonu kontroly / auditu a / alebo neposkytnutie súčinnosti).
5. Zmluvná strana, ktorej pred odstúpením od tejto Zmluvy poskytla plnenie druhá zmluvná strana, toto plnenie, prípadne finančný ekvivalent, vráti. Ak vracia plnenie zmluvná strana, ktorá odstúpila od tejto Zmluvy, má nárok na úhradu preukázateľných nákladov s tým spojených.
6. Odstúpením od Zmluvy Zmluva zaniká. Odstúpenie od Zmluvy sa stáva účinným doručením písomného oznámenia o odstúpení druhej zmluvnej strane.
7. Odstúpením od tejto Zmluvy zanikajú všetky práva a povinnosti zmluvných strán zo Zmluvy. Odstúpenie od Zmluvy sa však nedotýka nároku na náhradu škody vzniknutej porušením tejto Zmluvy, nároku na zmluvnú pokutu alebo na úrok z omeškania ani zmluvných ustanovení týkajúcich sa voľby práva, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení Zmluvy. V prípade poskytnutia plnenia bez protiplnenia je druhá zmluvná strana povinná takéto plnenie bezodkladne vrátiť.
8. Vzhľadom na to, že dielo resp. každá jeho časť, je z časti financované z nenávratného finančného príspevku (ďalej „NFP“) platí, že v prípade, ak dôjde z  dôvodu porušenia povinností vyplývajúcich z tejto Zmluvy na strane zhotoviteľa k  strate nároku objednávateľa na NFP (napr. odstúpenia od Zmluvy objednávateľom z dôvodu podstatného porušenia tejto Zmluvy zhotoviteľom) alebo jeho časti (napr. krátenie NFP z  dôvodu zistenia technických nedostatkov na diele, za ktoré zodpovedá zhotoviteľ), má objednávateľ právo uplatňovať voči zhotoviteľovi nárok na náhradu škody vo výške NFP, resp. vo výške časti NFP, na ktorú objednávateľ stratí nárok.

**Článok IX.**

**Trvanie Zmluvy**

1. Táto Zmluva nadobúda platnosť dňom jej podpísania oprávnenými zástupcami oboch zmluvných strán a účinnosť̌ splnením odkladacej podmienky, ktorá spočíva v tom že:
2. dôjde k schváleniu žiadosti o nenávratný finančný príspevok a uzavretiu platnej a účinnej zmluvy o poskytnutí nenávratného finančného príspevku medzi príslušným poskytovateľom pomoci, v ktorého zastúpení koná sprostredkovateľský orgán, a príjemcom pomoci, ktorým sa má stať objednávateľ a zároveň
3. dôjde k schváleniu zadania zákazky zo strany poskytovateľa nenávratného finančného príspevku, resp. sprostredkovateľského orgánu, t.j. deň doručenia správy z poslednej (finančnej) kontroly prijímateľovi – objednávateľovi, v rámci ktorej SO/RO neidentifikoval nedostatky, ktoré by mali alebo mohli mať vplyv na výsledok zadávania zákazky alebo v rámci ktorej prijímateľ súhlasil s výškou ex ante finančnej opravy uvedenej v návrhu správy/správe z kontroly a splnil podmienky na uplatnenie ex ante finančnej opravy podľa príslušného metodického pokynu (upravujúceho postup pri určení finančných opráv), o čom bude objednávateľ bezodkladne písomne informovať zhotoviteľa.
4. V prípade neuzavretia Zmluvy o poskytnutí nenávratného finančného príspevku, alebo neschválenia procesu verejného obstarávania poskytovateľom nenávratného finančného príspevku, si objednávateľ vyhradzuje právo odstúpiť od Zmluvy/zrušiť Zmluvu s okamžitou platnosťou a  bez akýchkoľvek finančných náhrad / sankcií uplatnených zo strany zhotoviteľa.

**Článok X.**

**Doručovanie**

1. Všetky oznámenia a všetka komunikácia medzi zmluvnými stranami podľa tejto Zmluvy sa uskutočňuje písomne, a to doporučene, expresnou kuriérskou službou, faxom alebo e-mailom a považujú sa za riadne doručené ich doručením príslušnej zmluvne strane, ak nie je ustanovené inak; v prípade oznámenia faxom alebo e-mailom po potvrdení úspešného prenosu príjemcovi faxu / emailu, a to na adresy, ktoré zmluvné strany uviedli v záhlaví Zmluvy.
2. Na účely vykonávania ustanovení Zmluvy sú kontaktnými osobami, resp. koordinátormi nasledovné osoby:
3. za zhotoviteľa: [uchádzač doplní], e-mail: [uchádzač doplní]
4. za objednávateľa: Ing. Michal Petríček, e-mail: [petricek@zlhhronec.sk](mailto:petricek@zlhhronec.sk)
5. Každá zo zmluvných strán je oprávnená kedykoľvek zmeniť kontaktnú osobu, o čom je povinná bezodkladne písomne informovať druhú zmluvnú stranu. Kontaktná osoba bude disponovať oprávneniami a právomocami potrebnými pre prijímanie a realizáciu rozhodnutí v súvislosti s plnením tejto Zmluvy.

**Článok XI.**

**Osobitné ustanovenia**

1. V prípade rozporu medzi ustanoveniami Zmluvy a dispozitívnymi ustanoveniami všeobecne záväzných právnych predpisov právneho poriadku Slovenskej republiky, platia ustanovenia Zmluvy. V prípade rozporu medzi ustanoveniami Zmluvy a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou zmluvných strán vylúčiť, platia ustanovenia Zmluvy a uvedené ustanovenia všeobecne záväzných právnych predpisov právneho poriadku Slovenskej republiky sa považujú za výslovne vylúčené.
2. Ak ktorékoľvek z ustanovení tejto Zmluvy je neplatné alebo neúčinné, alebo ak sa takým stane z akéhokoľvek dôvodu, potom platnosť ostatných ustanovení nebude žiadnym spôsobom dotknutá. Zmluvné strany súhlasia, že v takomto prípade sa takéto neplatné alebo neúčinné ustanovenie považuje za nahradené platným ustanovením, ktoré má čo možno najviac podobný skutočný a obchodný účinok ako pôvodné ustanovenie.
3. V súvislosti s dôvernými informáciami sprístupnenými druhej zmluvnej strane je každá zmluvná strana povinná počas platnosti tejto Zmluvy a po dobu dvoch rokov po skončení platnosti tejto Zmluvy uchovávať a zabezpečovať utajenie a dôvernosť akýchkoľvek informácií označených za dôverné a nebude takéto informácie reprodukovať ani poskytovať tretím stranám bez predchádzajúceho písomného súhlasu druhej zmluvnej strany a ani ich využívať iným spôsobom, ako na naplnenie účelu tejto Zmluvy.
4. Zmluvné strany sa dohodli, že všetky skutočnosti, informácie a údaje, ktoré sa dozvedeli zmluvné strany v súvislosti s plnením Zmluvy, alebo ktoré inak súvisia so zmluvou, sú dôvernými informáciami a  zmluvné strany sa zaväzujú zachovávať prísnu mlčanlivosť o  týchto dôverných informáciách, pokiaľ nemajú zákonnú povinnosť ich zverejnenia v  zmysle platnej legislatívy.
5. Zhotoviteľ sa zaväzuje poskytnúť všetku potrebnú súčinnosť pri odstraňovaní nedostatkov identifikovaných zo strany kontrolných orgánov (napr. poskytovateľa NFP), a  to najmä, ale nie výlučne, nedostatkov súvisiacich s dodaným dielom a  sprievodnou dokumentáciou, zahŕňajúc dokumentáciu k fakturácii, návody na obsluhu, atesty, certifikáty a pod. Zhotoviteľ sa zaväzuje poskytnúť všetku potrebnú súčinnosť pri príprave a spracovaní dodatočne vyžiadaných dokladov a podkladov zo strany kontrolných orgánov súvisiacich s dodaným dielom. Objednávateľ sa v tejto súvislosti zaväzuje bezodkladne po identifikácii nedostatkov a požiadaviek kontrolných orgánov informovať zhotoviteľa o  týchto skutočnostiach. Zhotoviteľ sa zaväzuje poskytnúť požadované doklady

a odstrániť identifikované nedostatky do 3 pracovných dní odo dňa, kedy ho objednávateľ o týchto skutočnostiach informoval, pokiaľ sa zmluvné strany vzhľadom na povahu a obsah požiadavky kontrolného orgánu nedohodnú inak.

1. Zhotoviteľ nesmie bez predchádzajúceho písomného súhlasu objednávateľa previesť záväzky zo Zmluvy na tretiu osobu.
2. Zhotoviteľ sa zaväzuje, že bez predchádzajúceho písomného súhlasu objednávateľa neprevedie na inú osobu akékoľvek pohľadávky, ktoré mu vzniknú podľa tejto Zmluvy.
3. Zhotoviteľ sa zaväzuje, že počas platnosti Zmluvy nebude uskutočňovať právne úkony smerujúce k prevodu práv a povinností vyplývajúcich z tejto Zmluvy (singulárne, príp. univerzálne právne nástupníctvo) na iné subjekty bez predchádzajúceho písomného súhlasu objednávateľa. Uvedené právne úkony bez predchádzajúceho písomného súhlasu budú voči objednávateľovi od samého začiatku právne neúčinné a objednávateľ je v takomto prípade oprávnený odstúpiť od tejto Zmluvy s tým, že zhotoviteľ bude povinný za porušenie zmluvného záväzku v zmysle tohto bodu zaplatiť objednávateľovi osobitnú zmluvnú pokutu vo výške 5 % z už zrealizovaných dodávok predmetu tejto Zmluvy. Nárok na náhradu škody vzniknutej objednávateľovi nie je ustanovením o zmluvnej pokute dotknutý.

**Článok XII.**

**Subdodávatelia**

1. Subdodávateľje právnická alebo fyzická osoba, s ktorou zhotoviteľ uzavrel zmluvu na realizáciu časti prác alebo dodávok potrebných na realizáciu diela v zmysle Zmluvy. Pri vykonávaní predmetu Zmluvy prostredníctvom subdodávateľov zodpovedá zhotoviteľ tak, ako keby dielo vykonal sám.
2. Zhotoviteľ je povinný doručiť objednávateľovi najneskôr v čase uzavretia Zmluvy údaje o všetkých známych subdodávateľoch (príloha č. 4 Zmluvy), ktorí sa majú podieľať alebo sa podieľajú na predmete Zmluvy v rozsahu názov/ obchodné meno/ meno a priezvisko, sídlo/ miesto podnikania/ adresa pobytu, IČO/ dátum narodenia ak nebolo IČO pridelené, informácie o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, podiel zákazky (vo finančnom vyjadrení), ak ide o subdodávateľa, ktorý má povinnosť zápisu do registra partnerov verejného sektora- spĺňajúcich podmienky podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov.
3. Zhotoviteľ je povinný objednávateľovi bezodkladne oznámiť akúkoľvek zmenu údajov o subdodávateľovi.
4. Zhotoviteľ zabezpečí, že všetky ustanovenia Zmluvy, najmä ustanovenia týkajúce sa dodržiavania všeobecne záväzných právnych predpisov, ustanovenia týkajúce sa povinnosti strpieť výkon kontroly / auditu podľa článku I., bod 12. Zmluvy, ustanovenia týkajúce sa fakturácie, splatnosti a úhrady faktúr a s nimi súvisiace ustanovenia sa budú vzťahovať aj na subdodávateľov.
5. V prípade zmeny subdodávateľa počas trvania tejto Zmluvy je zhotoviteľ povinný najneskôr 3 pracovné dni pred plánovanou zmenou subdodávateľa predložiť písomné oznámenie o zmene subdodávateľa, ktoré bude obsahovať minimálne: identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný subdodávateľ spĺňa požadované podmienky. Zmena subdodávateľa uvedeného v prílohe Zmluvy počas plnenia predmetu Zmluvy bude upravené dodatkom k Zmluve, pred podpisom ktorého sa overí zapísanie subdodávateľa v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak sa na neho daná povinnosť vzťahuje.
6. Objednávateľ nesmie uzavrieť zmluvu so zhotoviteľom, ak jeho subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora. Objednávateľ si vyhradzuje právo preskúmania splnenia všetkých podmienok, ktoré má subdodávateľ podľa zákona o verejnom obstarávaní spĺňať.
7. Porušenie povinností uvedených vyššie v tomto článku sa považuje za podstatné porušenie Zmluvy.
8. Ak subdodávateľ nespĺňa podmienku zapísania v registri partnerov verejného sektora, objednávateľ písomne požiada zhotoviteľa o jeho nahradenie. Zhotoviteľ je povinný návrh nového subdodávateľa doručiť objednávateľovi do 5 pracovných dní odo dňa doručenia žiadosti. V prípade, že subdodávateľ nespĺňa túto podmienku, dodávku časti prác na diele nie je oprávnený zabezpečiť a objednávateľ je oprávnený od Zmluvy odstúpiť. Obdobne sa postupuje aj v  prípade, že dôjde k  výmazu subdodávateľa z registra partnerov verejného sektora počas trvania Zmluvy.

**Článok XIII.**

**Záverečné ustanovenia**

1. Táto Zmluva je vyhotovená v štyroch (4) exemplároch, z ktorých každá zmluvná strana dostane dve vyhotovenia.
2. Nasledujúce prílohy tejto Zmluvy tvoria jej neoddeliteľnú súčasť:

Príloha č. 1 – cenová ponuka

Príloha č. 2 – projektová dokumentácia

Príloha č. 3 - výkaz výmer

Príloha č. 4 - zoznam subdodávateľov

Príloha č. 5 - harmonogram realizácie prác a dodávok

Príloha č. 6 - výpočet nákladov svietidiel/ osvetlenia

1. Akékoľvek zmeny a/alebo doplnenia tejto Zmluvy sa môžu vykonať iba na základe dohody obidvoch zmluvných strán, a to vo forme písomných a očíslovaných dodatkov k Zmluve, podpísaných oprávnenými zástupcami oboch zmluvných strán.
2. Právne vzťahy medzi zmluvnými stranami neupravené touto zmluvou sa riadia ustanoveniami zákona č. 513/1991 Zb. Obchodného zákonníka v  znení neskorších predpisov a  ostatnými všeobecne záväznými právnymi predpismi slovenského právneho poriadku.
3. Zmluvné strany sa dohodli, že na rozhodovanie všetkých sporov, ktoré medzi nimi vzniknú z právneho vzťahu vzniknutého na základe tejto Zmluvy alebo súvisiacich s touto zmluvou, vrátane sporov o platnosť, výklad a zánik tejto Zmluvy, je daná právomoc súdov Slovenskej republiky.
4. Právny vzťah založený touto zmluvou, a to vrátane nárokov zmluvných strán vyplývajúcich z týchto právnych vzťahov, sa riadia slovenským právnym poriadkom.
5. Zmluvné strany sa dohodli, že všetky práva a povinnosti vyplývajúce z tejto Zmluvy zaväzujú aj právnych nástupcov ktorejkoľvek zo zmluvných strán.
6. Zmluvné strany týmto vyhlasujú, že s obsahom tejto Zmluvy súhlasia, a že vyjadruje ich slobodnú a vážnu vôľu, čo potvrdzujú prostredníctvom svojich oprávnených zástupcov, ktorí zmluvu podpísali.

V ..................., dňa ........................... V [uchádzač doplní] dňa [uchádzač doplní]

**Objednávateľ: Zhotoviteľ:**

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Michal Petríček Ing. Roman Červeň [uchádzač doplní meno a priezvisko štatutárneho orgánu

Predseda predstavenstva člen predstavenstva a podpis]

ZLH Plus, a.s. ZLH Plus, a.s.